Staat laat vaar aanklagte teen Mangaung-'regse' | Maroela Media
Staat laat vaar aanklagte teen Mangaung-'regse'
Alle aanklagte is teen Hein Boonzaaier (links) laat vaar. Foto: SABC
Die staat het Vrydag in die Bloemfonteinse landdroshof alle aanklagte teen Hein Boonzaaier (50) laat vaar.
Boonzaaier, van Centurion in Gauteng, is een van die vier mans wat daarvan beskuldig is dat hulle in Desember beplan het om ANC-hoës tydens die party se Mangaung-leierskonferensie te vermoor.
Hy is deur die landdros gevra om homself van alle toekomstige hofverrigtinge te verskoon. Boonzaaier was vroeër op borgtog van R80 000 vrygelaat terwyl sy drie medepligtiges borgtog geweier is.
Die vier is op 16 Desember in hegtenis geneem nadat hulle glo die eetsaal waarin pres. Jacob Zuma en nog ANC-hooggeplaastes op die kampus van die Universiteit van die Vrystaat sou eet, met mortiere wou bestook.
Boonzaaier het Vrydag voor hy vrygespreek is saam met Johan Prinsloo en Mark Trollip in die hof verskyn. Prinsloo en Trollip word onder andere aangekla van hoogverraad en sameswering om terreurdade te pleeg. Die ander verdagte, Martin Keevy, het nie in die hof verskyn nie, omdat hy vir psigiatriese evaluering gestuur is om te bepaal of hy geskik is om verhoor te word. Hy moet weer op 20 September in die hof verskyn om sy pad vorentoe te bepaal.
Intussen is die verhoordatum van Prinsloo en Trollip bekend gemaak. Die twee gaan na verwagting van 4 tot 15 November in die Bloemfonteinse hooggeregshof verhoor word.
Mangaung-verregse glo ontoerekeningsvatbaar
Mangaung: Verregse se saak weer uitgestel
'Verregse' Mangaung-saak uitgestel
Mangaung: Verregses se saak uitgestel
Wending in "regse komplot"-saak
Nog 'n man vas, in hof oor "regse komplot"
Drie 'regses' borg geweier
Verregses steeds agter tralies
Video: Hier kom die "Boere-ninja"
Mangaung: Verregses verskyn in die hof
Hein Boonzaaier Mangaung
Baie Noord- en Suid-Koreane wil familie sien 60 jaar na skeiding
SANEF bekommerd oor polisie-intimidasie
Naal de Koker
Lekker man, lekker !!
Toekomstige struggle helde?
Ons het mos geweet dit is weer a SAP/ANC 'framing' oefening. Net soos met die arme 'boermag' manne wat al 10 jaar sit en wag het vir verhoor en toe op vals getuienis skuldig bevind en gevonnes is.
Ek hoop hy dagvaar die polisie manne wat hom valslik arresteer het in hulle persoonlike hoedanighede vir miljoene. Van die minister tot die konstabel, elkeen vir sy aandeel.